Majd elmegyünk rózsám, Komáromba
Majd elmegyünk rózsám, Komáromba,
               Komáromba,
Ott is együtt legyünk kovártélyba,
               kovártélyba.

Van nekem szeretőm, nem tagadom,
               nem tagadom,
Majd eljön estére, megmutatom,
               megmutatom.

Fekete két szemét, látni hagyom,
               látni hagyom,
Piros két orczáját megcsókolom,
               megcsókolom.

Majd elmegyünk rózsám, tiszapartra,
               tiszapartra,
Megcsókoljuk egymást galambmódra,
               galambmódra.
Népköltészet